Polisie op soek na transitorowersDie polisie in Mpumalanga is nog steeds op soek na ŉ groot groep mense wat op die pad tussen Verena en Witbank ŉ transitovoertuig beroof het. “ŉ Groot groep mense het Dinsdag omstreeks 07:00 skielik te voorskyn gekom en op die transitovoertuig se bande geskiet,” het kol. Leonard Hlathi, woordvoerder van die polisie, gesê. “Hulle het die geld gesteel en verdwyn. Die veiligheidswagte is nie beseer nie.” Die polisie het later op die toneel beslag gelê op twee vuurwapens. Die bende het glo vervalste polisieuniforms aangehad en het weermagtoerusting gebruik. Enigiemand met inligting oor die bende word versoek om ao Moroka Tsoai te skakel by 082 780 2365.